**Zápis z 1. zasadnutia**

**Krízového štábu OcÚ Rybník**

**Dňa** :12.3.2020 so začiatkom o 14,oo hod.

Prítomní: starostka obec Ing. Daniela Trňanová, predsedníčka krízového štábu

 Členovia KŠ: Juraj Harmady

 Miroslav Považan

 Blažena Švecová

Krízový štáb bol zvolaný na základe Príkazu prednostu OÚ Levice č. 1/2020 na návrh vyhlásenia mimoriadnej situácie zo dňa 12.3.2020 od 06.00 hod. podľa zákona Národnej rady SR č. 42/1994 Z.z. o civilnej ochrane obyvateľstva v znení neskorších predpisov, z dôvodu ochorenia COVID-19 spôsobeným koronavírusom na území SR.

Členovia starostkou obce boli oboznámení o opatreniach, ktoré vydal KŠ OÚ Levice. Na základe týchto opatrení je potrebné upozorniť a informovať občanov prostredníctvom web stránky, nástenných oznamov a vyhlásení v miestnom rozhlase.

* Občania, ktorí pricestovali z rizikových krajín, aby sa telefonicky prihlásili na číslo obecného úradu, kde im budú podané bližšie informácie o nariadených opatreniach. V prípade nedodržania nariadenia (domáca izolácia, nahlasovanie respiračných ťažkostí všeobecnému lekárovi...) majú možnosť občania miest a obcí podať oznámenie na predmetné osoby na obvodných oddeleniach PZ vo veci prešetrenia, kde hrozí pokuta až do výšky 1659, -€.
* Viesť zoznam občanov v karanténe.
* Informovať tiež o realizovaní pohrebov resp. rozlúčky so zosnulými mimo uzatvorených priestorov.
* Naplánované rodinné udalosti (svadby, oslavy....) nerealizovať vo vnútorných priestoroch
* Upozorniť predajcov potravín na území obce (COOP Jednota) na prísne dodržiavanie hygienických predpisov pri predaji nebaleného pečiva (pečivo v uzavretých boxoch, alebo prikryť zdravotne nezávadným materiálom).

Nakoľko v čase zasadnutia krízového štábu obce Rybník neboli ešte oficiálne na obec doručené závery zasadnutia ÚKŠ SR, nasledovné stretnutie KŠ Obce Rybník je plánované po obdržaní oficiálnych usmernení. Následne, podľa záverov ÚKŠ SR bude predsedníčka krízového štábu inštruovať telefonicky vedenie ZŠ s MŠ a odporučí im ďalší postup.

Zapísala: Blažena Švecová

V Rybníku, 12.3.2020